b'\n_START_ARTICLE_\nEdinburgo universitetas\n_START_SECTION_\n\xc4\xaek\xc5\xabrimas\n_START_PARAGRAPH_\n\xc4\xaekurtas Edinburgo Miesto Tarybos, universitetas i\xc5\xa1 prad\xc5\xbei\xc5\xb3 buvo \xc5\xbeinomas, kaip Teis\xc4\x97s koled\xc5\xbeas, \xc4\xafsik\xc5\xabr\xc4\x99s vyskupo Robert Reid paliktose patalpose. Padedant Miesto Tarybai ir Miesto Ministrams, \xc5\xa1i institucija prapl\xc4\x97t\xc4\x97 savo sfer\xc4\x85 ir, po Tarybos peticijos ir Jok\xc5\xabbo VI patvirtinimo, 1582 m. formaliai tapo universitetu. \xc5\xa0is \xc5\xbeingsnis tuo metu buvo ne\xc4\xafprastas, nes dauguma universitet\xc5\xb3 b\xc5\xabdavo \xc4\xafkurti per Popie\xc5\xbeiaus bules. Mokymas buvo prad\xc4\x97tas 1583 m., vadovaujant jaunam \xc5\xa0v. Endriu universiteto absolventui Robert Rollock. Tuo metu tai buvo jau ketvirtasis \xc5\xa0kotijos universitetas, nors daug gausiau apgyvendinta ir turtingesn\xc4\x97 Anglija tuo metu tur\xc4\x97jo tik du. Prasid\xc4\x97jus XVIII am\xc5\xbeiui, Edinburgas jau buvo pagrindinis Europos Ap\xc5\xa1vietos centras.'